Сеннар солтанлығы

Сеннар солтанлығы (Сеннар) — XVI—XIX быуаттарҙа Төньяҡ-Көнсығыш Африкала хәҙерге Судан территорияһында булған феодаль дәүләт.

 Тарихы 
XVI быуат башында барлыҡҡа килә. Нигеҙләүсе — Амара Дунка (1504—1534). Сеннар өлкәһе һәм уға буйһонған биләмәләрҙән торған. Сәскә атыу осоронда Мысыр сигенән Зәңгәр Нил тамағына ҡәҙәр һуҙылған Нил үҙәнен, шул иҫәптән Кордофан тарихи төбәген биләй; шулай уҡ был осорҙа Дарфур солтанлығы Сеннар солтанлығының вассалы була.

1821—1822 йылдарҙа Сеннар солтанлығы мысыр пашаһы Мөхәммәт Али Мысырлы ғәскәре тарафынан яулап алына.

 Халҡы 
Сеннарҙың этник йәҙрәһен фунгтар тәшкил итә; шулай уҡ бында нубийҙар, ғәрәптәр, беджалар һәм башҡа халыҡтар йәшәй. Сеннар солтанлығы территорияһының ҙур өлөшөндә ғәрәп теле өҫтөнлөк итә.

 Дине 
Сөнни тармағындағы ислам дәүләт дине булып тора.

 Социаль-иҡтисади үҫеше 

Феодаль мөнәсәбәттәр менән бер рәттән ҡол биләүселек тәртибе, ә солтанлыҡтың ситтәрендә — ырыу-ҡәбилә мөнәсәбәттәре һаҡланған.

 Хакимдар исемлеге 

Хакмлыҡ итеү осороХаким 1504—1534 Амара Дунка ибн Адлан 1534 — 1551 Наиль 1551 — 1558 Абд аль-Кадир I 1558 — 1569 Амара 1569 — 1586 Дакин 1586 — 1588 Даура 1588 — 1592 Тайиб (Табль) 1592 — 1604 Унса I 1604 — 1606 Абд әл-Ҡадир II 1606 — 1611 Адлан I 1611 — 1616 Бади I (Сид аль-Ком) 1616 — 1645 Рубат I 1645 — 1680 Бади II (Абу Дигн) 1680 — 1692 Унса II ибн Насир 1692 — 1716 Бади III 1716 — 1720 Унса III 1720 — 1724 Нул 1724 — 1762 Бади IV (Абу Шеллук) 1762 — 1769 Насир 1762 — 1768 Хамаг Мөхәммәт Абу-ль-Кайлак (регент) 1769—1776 Исмәғил 1776 — 1788 Адлан II 1780—1786 Раджаб уалад Мөхәммәт (регент) 1788 Рубат II 1788 — 1789 Аукаль 1788 — 1789 Насир уалад Мухаммед (регент) 1789 — 1790 Тайиб II 1790 Бади V ибн Дакин 1790 — 1791 Наввар 1791 — 1798 Бади VI 1798 — 1805 Ранфи 1798 — 1805 3 регент 1805 — 1821Бади VI

 Һылтанмалар 
Эдмунд Брэм. Путешествие по Северо-Восточной Африке или по странам подвластным Египту, Судану, Нубии, Сеннару, Россересу и Кордофану.

Категория:Судан тарихы
Категория:Африка тарихи дәүләттәре
Категория:Солтанлыҡтар